CELEX: 62021TN0225
Language: et
Date: 2021-04-27 00:00:00
Title: Kohtuasi T-225/21: 27. aprillil 2021 esitatud hagi – Ryanair versus komisjon

14.6.2021   
            
            
               ET
            
            
               Euroopa Liidu Teataja
            
            
               C 228/40
            
         
      27. aprillil 2021 esitatud hagi – Ryanair versus komisjon
      (Kohtuasi T-225/21)
      (2021/C 228/53)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid E. Vahida, F-C. Laprévote, S. Rating, V. Blanc ja I. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 4. septembri 2020. aasta otsus riigiabi asjas SA.58114 (2020/N) – Itaalia – COVID-19 abi Alitaliale (1); ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et kostja kuritarvitas võimu ja kohaldas vääralt ELTL artikli 107 lõike 2 punkti b, eelistades riigiabi läbivaatamist ja külmutades uurimise ebaseadusliku päästmisabi kohta, mida anti Alitaliale aastatel 2017 ja 2019.
               
            
                  2.
               
               
                  Teine väide, et kostja kohaldas vääralt ELTL artikli 107 lõike 2 punkti b ja tegi ilmseid hindamisvigu, kui ta kontrollis abi proportsionaalsust võrreldes COVID-19 kriisist põhjustatud kahjuga.
               
            
                  3.
               
               
                  Kolmas väide, et kostja rikkus ELTL erisätteid ja liidu õiguse üldpõhimõtteid, millele tugineb liidus lennutranspordi turu liberaliseerimine alates 1980ndate lõpust (st diskrimineerimiskeeld, teenuste osutamise vabadus – mida kohaldatakse lennutranspordile määrusega 1008/2008 (2) – ja asutamisvabadus).
               
            
                  4.
               
               
                  Neljas väide, et vaatamata tõsistele raskustele ei algatanud kostja ametlikku uurimismenetlust ning rikkus hageja menetlusõigusi.
               
            
                  5.
               
               
                  Viies väide, et kostja rikkus oma põhjendamiskohustust.
               
            
         (1)  ELT 2021, C 41, lk 6.
      
         (2)  Euroopa Parlamendi ja nõukogu 24. septembri 2008. aasta määrus (EÜ) nr 1008/2008 ühenduses lennuteenuste osutamist käsitlevate ühiseeskirjade kohta (uuestisõnastamine) (EMPs kohaldatav tekst) (ELT 2008, L 293, lk 3).